google/wiki40b huggingface dataset:
भांडारकर प्राच्य शोध संस्थान

भांडारकर प्राच्य शोध संस्थान पुणे स्थित एक संस्थान है। यही सर्वभारतीय प्राच्य विद्या सम्मेलन का केंद्रीय कार्यालय है जिसे अब भारतीय प्राच्यविदों की राष्ट्रीय संस्था के रूप में अंतर्राष्ट्रीय मान्यता प्राप्त हो चुकी है। संस्थान का अपना पुस्तकालय तथा वाचनालय और एक अतिथिभवन भी है।

स्थापना

इसकी स्थापना 6 जुलाई 1917 को पूना में भी श्री रामकृष्ण गोपाल भांडारकर की स्मृति में की गई थी। श्री भांडारकर भारत में प्राच्य विद्या के सुप्रसिद्ध अग्रगामी नेताओं में से एक थे। स्थापना के दिन ही रामकृष्ण भांडारकर ने अपनी पुस्तकों और शोध संबंधी पत्रिकाओं का वृहत् पुस्तकालय संस्थान को अर्पित कर दिया और एक वर्ष बाद बंबई (अब महाराष्ट्र) की सरकार ने संस्कृत और प्राकृत के बीस हजार से भी अधिक हस्तलिखित ग्रंथों का अपना बहुमूल्य संग्रह संस्थान को दे देने का निश्चय किया। इसके सिवा उसने बंबई संस्कृत तथा प्राकृत ग्रंथमाला के प्रबंध का भार भी संस्थान को सौंप दिया। (इस ग्रंथमाला का आरंभ सन् 1868 में किया गया था) यह बहुमूल्य परिसंपत्ति पाकर इस नवस्थापित संस्थान ने कई शैक्षिक योजनाएँ आरंभ करने का निश्चय किया। सन् 1919 में उसने पूना में प्रथम सर्वभारतीय प्राच्य विद्या सम्मेलन का आयोजन किया। उसने अपनी ओर से भी एक प्राच्य ग्रंथमाला का आरंभ किया। अप्रैल, 1919 में उसने महाभारत का सटिप्पण संस्करण प्रकाशित करने का काम हाथ में लिया और उसी वर्ष उसने अपने शोध संबंधी पत्र "ऐनल्स" का प्रथमांक प्रकाशित किया। युवकों को वैज्ञानिक अनुसंधान की विधियों में प्रशिक्षित करने के लिए संस्थान ने एक स्नातकोत्तर और गवेषणा विभाग की स्थापना की।

महाभारत के संकलन में दान

वर्ष 1932 में  महाभारत के प्रकाशन और गेस्ट हाउस के निर्माण के लिए पैसे की जरूरत थी। सातवें निज़ाम, मीर उस्मान अली खान को औपचारिक अनुरोध किया गया था। उन्होंने कोई समय बिना लिए हुए 11 साल के लिए 1,000/- प्रति वर्ष। और गेस्ट हाउस के लिए रु 50,000 की पेशकश की गई थी।
अकबर बीरबल

कथानक

बादशाह अकबर एक महान मुगल सम्राट है जो एक बार शिकार खेलते हुए जंगल में भटक गए थे। तब महेशदास नामक व्यक्ति ने उन्हें रास्ता दिखाया। बादशाह उससे बहुत प्रभावित हुए और उसे अपने महल में बुलाकर अपने नवरत्नों में शामिल कर लिया। अकबर ने महेश दास को राजा बीरबल नाम दिया। कार्यक्रम की कहानी अकबर बीरबल, राज परिवार और दरबारियों के इर्द-गिर्द घूमती रहती है। बीरबल हमेशा विभिन्न समस्याओं का अपनी बुद्धि से सटीक हल ढूंढ लेता है। बादशाह, बीरबल की तारीफ़ करते हुए कहते रहते है - हर मुश्किल का हल अकबर बीरबल।
गिरीन्द्रशेखर बोस

परिचय

गिरीन्द्रनाथ का जन्म दरभंगा में हुआ था। उनके पिता चन्द्रशेखर दरभंगा रियासत के दीवान थे। उनकी स्कूली शिक्षा दरभंगा में ही हुई। उन्होने कोलकाता के प्रेसिडेंसी कॉलेज में रसायन विज्ञान का अध्ययन किया। इसके पश्चात उन्होने चिकित्साशास्त्र की शिक्षा प्राप्त की जो १९१० में समाप्त हुई। वे योग, जादू तथा सम्मोहन में बहुत रुचि रखते थे। 'द कांसेप्ट ऑफ रिप्रेसन' (The Concept of Repression) पर उन्हें कोलकाता विश्वविद्यालय से डॉक्टर ऑफ साइंस की उपाधि मिली थी।
सच्चियाय माता मन्दिर

हिन्दु पौराणिक इतिहास

सच्चियाय माता का पूर्व का नाम साची था तथा ये असुर राजा पौलोमा की बेटी थी। राजा पौलोमा वृत्र के सेना प्रमुख थे। वृत्र साची से विवाह करना चाहती थी। परंतु साची उससे विवाह नहीं करना चाहती थी इस कारण पौलोमा ने वृत्र का कार्य छोड़ दिया।
पौलोमा दधीचि से विवाह कराना चाहता था। इसके पश्चात् दधीचि और वृत्र के बीच घमासान युद्ध हुआ , युद्ध में यह प्रस्ताव रखा गया कि जो युद्ध जीतेगा वह साची से विवाह करेगा। आखिर में वृत्र ने युद्ध जीता और विवाह किया।

जैन पौराणिक इतिहास

एक पत्थर शिलालेख जो ओसियां में मिला था वह कुछ और कहानी बतलाती हैं। जैन धर्म के एक आचार्य श्रीमद् विजय रत्नाप्रभासुरीजी ने ओसियां की यात्रा की थी
इनके अनुसार ओसियां का पूर्व का नाम उपकेशपुर था और यहाँ चामुण्डा माता का एक मंदिर भी था। इनका मानना था कि चामुण्डा माँको लोग  बली चढाते थे। 
जैन साधु विजय रत्नाप्रभासुरीजी इस प्रथा पर प्रतिबंध लगाने का प्रयास कर रहे थे। इनका मानना था कि चामुण्डा माता का दूसरा नाम (सच्चियाय माता) ही था।

वर्तमान

आज वर्तमान समय में सच्चियाय माता
के मंदिर में मिठाई, नारियल, कुमकुम, केसर, धुप, चंदन, लापसी इत्यादि का छड़ावा किया जाता है। बलि का कहीं ज़िक्र भी नहीं होता है।
बोइंग एक्स-51 वेवराइडर

डिजाइन और विकास

1990 के दशक में, वायु सेना अनुसंधान प्रयोगशाला (एएफआरएल) ने हाइपरसोनिक प्रणोदन के लिए हाईटेक कार्यक्रम शुरू किया। प्रैट एंड व्हिटनी को हाइड्रोकार्बन-इंधन वाला स्कैमजेट इंजन विकसित करने के लिए वायु सेना अनुसंधान प्रयोगशाला से एक अनुबंध प्राप्त हुआ, हाइड्रोकार्बन-इंधन वाला स्कैमजेट इंजन से एसजेएक्स 61 इंजन का विकास हुआ था। एसजेएक्स 61 इंजन मूलतः नासा एक्स-43 सी के लिए था, जो अंततः रद्द कर दिया गया था। 2003 के अंत में इस इंजन को वायु सेना अनुसंधान प्रयोगशाला के स्कैमजेट इंजन प्रदर्शक कार्यक्रम में लागू किया गया था। 27 सितंबर 2005 को स्कैमजेट फ्लाइट टेस्ट वाहन को एक्स-51 नाम से नामित किया गया।
उड़ान प्रदर्शनों में, एक्स-51 को बी-52 विमान द्वारा लगभग 50,000 फुट (15 किमी; 9.5 मील) की ऊंचाई तक ले जाया जाता है और फिर प्रशांत महासागर के ऊपर से गिरा दिया जाता है। एक्स-51 को शुरू में एक ठोस रॉकेट बूस्टर द्वारा लगभग मैक 4.5 (4,800 किमी/घं) की गति तक प्रेरित किया गया। फिर रॉकेट बूस्टर को वाहन से अलग कर दिया जाता है। और वाहन को प्रैट एंड व्हिटनी के एसजेवाई 61 स्क्रैमजेट इंजिन द्वारा मैक 6 (6,400 किमी/घं) के निकट एक शीर्ष उड़ान की गति दी जाती है। एक्स-51 एसजेवाई 61 स्क्रामजेट के लिए जेपी-7 ईंधन का उपयोग करता है, जो अपने साथ 120 किलोग्राम ईधन लेकर जाता है।
मैलकम मार्शल

क्रिकेट करियर

मैल्कम ने 1978-79 में भारत के खिलाफ अपनी पहली टेस्ट सीरिज में 3 मैच में मात्र 3 विकेट लिये थे। उसके बाद उन्हें 1980 में ही दोबारा खेलने का मौका मिला। वेस्टइंडीज टीम में जोएल गार्नर, एंडी रॉबर्ट्स, कॉलिन क्रॉफ्ट, माइकल होल्डिंग जैसे सफल गेंदबाज मौजूद थे। इस कारण उन्हें अनियमित रूप से खेलने का ही मौका मिलता था। 1982 तक उन्होंने 12 टेस्ट खेलकर 31.88 की औसत से 34 विकेट लिए थे। यह आँकड़े साधारण थे। 1982 में उन्होंने 22 मैचों की चैम्पियनशिप में हैम्पशायर के लिए 134 विकेट लिए। उसके बाद उन्हें 1983 के भारतीय टीम के वेस्टइंडीज दौरे पर टीम में चुन लिया गया। उन्होंने इस श्रृंखला में 21 विकेट लिये। फिर वेस्टइंडीज के भारत दौरे पर उन्होंने 5 टेस्ट में 33 विकेट लिये। वेस्टइंडीज ने टेस्ट श्रृंखला 3-0 से और वनडे 5-0 से जीती थी। फिर ऑस्ट्रेलिया के खिलाफ घरेलू मैदानों पर उन्होंने 21 विकेट लिये और 1984 में इंग्लैंड में इंग्लैंड के विरुद्ध 24 विकेट लिये। वहाँ हेडिंग्ले में क्षेत्ररक्षण करते हुए उनके बाएँ हाथ का अंगूठा टूट गया था। वह फिर भी बल्लेबाजी करने आए और इतने समय तक टिके रहे कि लैरी गोम्स ने अपना शतक पूरा कर लिया। उन्होंने फिर गेंदबाजी करके 53 रन देकर 7 विकेट भी लिये। इसे उनके सर्वश्रेष्ठ प्रदर्शनों में से एक के रूप में गिना जाता है। 
गार्नर और होल्डिंग के सन्यास लेने के बाद 1988 तक कोर्टनी वॉल्श और कर्टली एम्ब्रोस उनके अन्य महत्वपूर्ण गेंदबाज साथी बन चुके थे। इस कारण उनका कार्य भार उनके पूरे करियर में कम ही था। फिर भी 1983 से 1991 की अवधि में उनके नाम 69 मैचों में 342 विकेट है, जो कि किसी भी गेंदबाज के मुक़ाबले सबसे ज्यादा है। इस अवधि में वेस्टइंडीज तेज गेंदबाजों द्वारा लिये गए विकटों में से उन्होंने 31.37 फीसदी विकेट स्वयं लिये। 1982-83 से लेकर 1985-86 तक इन तीन सालों में वे सबसे अच्छे गेंदबाज थे। उस अवधि में उन्होंने लगातार सात श्रृंखलाओं में 21 या उससे अधिक विकेट लिए, जिसमें से अंतिम पाँच में उनकी गेंदबाज़ी औसत 20 से कम रही। जीते हुए टेस्ट मैचों में मैलकम की गेंदबाजी औसत सिर्फ मुथैया मुरलीधरन को छोड़कर सभी गेंदबाजों से कम है।
कुल मिलाकर 1977/78 से 1995/96 तक मैलकम ने 408 प्रथम श्रेणी मैच खेले थे। जिसमें उन्होंने 19.10 की औसत से 1651 विकेट लिये। मैलकम हैम्पशायर काउंटी क्रिकेट क्लब की तरफ से 1979 से 1993 तक खेलते थे। उन्होंने काउंटी चैम्पियनशिप में 800 से अधिक विकेट लिये और हैम्पशायर को लिस्ट ए क्रिकेट की प्रतियोगिता बेन्सन और हैजेस कप को जीतने में भी मदद की। 1978 से 1991 तक चले अपने अंतर्राष्ट्रीय करियर के 81 टेस्ट मैचों में उन्होंने 20.94 की औसत से 376 विकेट लिये। 1998 में कोर्टनी वॉल्श ने जब तक मैलकम से अधिक विकेट नहीं लिये थे, तब तक वह वेस्टइंडीज के सबसे सफल गेंदबाज थे। मैलकम निचले क्रम के कुशल बल्लेबाज भी थे और उन्होंने टेस्ट क्रिकेट में 10 अर्ध शतक भी लगाए। मैलकम एक दिवसीय क्रिकेट में कम सफल रहे। उन्होंने 136 एक दिवसीय अंतर्राष्ट्रीय खेले थे, जिसमें उन्होंने 26.96 की औसत से 157 विकेट लिये।
राष्ट्रभाषा विचार मंच, अम्बाला

राष्ट्रभाषा विचार मंच, अम्बाला की स्थापना २६ जनवरी २००० को हुई थी। इसका उद्देश्य राजनैतिक स्वाधीन भारत में राष्ट्रभाषा की उपेक्षापूर्ण नीति से उत्पन्न समाज में भाषा-संस्कृति के प्रति उदासीनता के कारण राष्ट्रीयता की भावना में ह्रास के दृष्टिगत, समाज में भाषा-संस्कृति के विचार के माध्यम से राष्ट्रीय चेतना का संचार करना तथा राष्ट्र के स्वाभिमान में अभिवृद्धि से राष्ट्र को परम वैभव की प्राप्ति की और ले जाना है।
माध्यम (सम्पादित्र)

माध्यम कृतिदेव फॉण्ट में हिन्दी लिखने के लिये एक पाठ सम्पादित्र है। कृतिदेव फॉण्ट रेमिंगटन लेआउट पर आधारित है जिस कारण इन्स्क्रिप्ट के प्रयोक्ताओं को इसमें टाइप करने में ससस्या आती है। माध्यम इन्स्क्रिप्ट लेआउट द्वारा कृतिदेव में टाइप करने की सुविधा प्रदान करता है। माध्यम में टैक्स्ट टाइप कर लेने के उपरान्त आप उसे किसी भी ऍप्लीकेशन में कॉपी कर सकते हैं। माध्यम बालेन्दु दाधीच द्वारा विकसित किया गया है।
फोटोशॉप तथा पेजमेकर जैसे सॉफ्टवेयर इण्डिक यूनिकोड का समर्थन नहीं करते, अत: उनमें मजबूरन नॉन-यूनिकोड हिन्दी में कार्य करना पड़ता है जिस कारण इन्स्क्रिप्ट एवं फोनेटिक के अभ्यस्तों को दिक्कत होती है। माध्यम इन प्रोग्रामों में हिन्दी टाइप करने हेतु काम आता है। माध्यम में टैक्स्ट टाइप कर लेने के उपरान्त आप उसे इन ऍप्लिकेशन में कॉपी कर सकते हैं। माध्यम खुद में तो कोई विशेष सम्पादित्र नहीं है पर अयूनिकोडित प्रोग्रामों में हिन्दी टाइप करने हेतु उपयोगी औजार है।
यह एक निःशुल्क देवनागरी वर्ड प्रोसैसर (शब्द संसाधक) है। इसके माध्यम से आप हिन्दी, संस्कृत, मराठी, कोंकणी, मैथिली, भोजपुरी तथा नेपाली आदि में आसानी से काम कर सकते हैं। RTF फॉर्मेटिंग के अलावा इसमें एक सामान्य टैक्स्ट ऍडीटर की सभी सुविधायें मौजूद हैं। इसके माध्यम से हिन्दी में ईमेल भी भेजी जा सकती है।
फिलहाल माध्यम में यूनिकोड समर्थन नहीं है तथा इसका इण्टरफ़ेस अंग्रेज़ी में ही है। इसे सॉफ्टपीडिया ने '100 प्रतिशत स्वच्छ साफ्टवेयर पुरस्कार' भी प्रदान किया है।
प्रतापगढ़ विधानसभा क्षेत्र (राजस्थान)

प्रतापगढ़ विधानसभा क्षेत्र राजस्थान का एक विधानसभा क्षेत्र है।
वी॰ एस॰ श्रीनिवास शास्त्री

वी. एस. श्रीनिवास शास्त्री (1869 - 1946) भारतीय समाजनेता थे। वालिगमन (मद्रास) के एक गरीब ब्राह्मण परिवार में इनका जन्म हुआ था। स्कूल-अध्यापक के रूप में जीवन प्रारंभ। शुरु से ही जीवन की सामाजिक समस्याओं में अभिरुचि होने के कारण गोपालकृष्ण गोखले द्वारा संस्थापित सर्वेट्स ऑव इंडिया सोसायटी नामक संस्था के सदस्य बन गए। संस्था के उद्देश्यों की पूर्ति में उनकी लगन देखकर गोखले ने इस संस्था की अध्यक्षता के लिए अपने बाद इन्हीं को चुना। सन्‌ 1916 में वे वाइसराय की विधान परिषद् में आए। मांटेग-चेम्सफोर्ड सुधार आयोग की योजना कार्यान्वित होने के बाद वे नई काउंसिल ऑव स्टेट के सदस्य चुने गए। 1921 की रेलवे समिति में भी उन्हें शामिल किया गया। अपने समय के सबसे अधिक कुशल वक्ता होने के कारण अंतरराष्ट्रीय संस्था लीग ऑव नेशंस में भारत का प्रतिनिधित्व किया। प्रिवी काउंसिल में शामिल होनेवाले वे तीसरे भारतीय थे। 1927 में सरकार ने उन्हें दक्षिण अफ्रीका में एजेंट नियुक्त किया। लंदन की गोल मेज परिषद की पहली बैठक के वे सक्रिय सदस्य थे।
राष्ट्रीय राजमार्ग १३५ए (भारत)

मार्ग

इस राजमार्ग के कुछ मुख्य पड़ाव इस प्रकार हैं: मिर्ज़ापुर, भदोही, धनौहा, जौनपुर, शाहगंज, अकबरपुर, अयोध्या।
अब्द अल-मालिक बिन मरवान

विवरण

अब्द अल-मलिक के काल में अरबी भाषा को राजभाषा बनाया गया और सभी दस्तावेजों को अरबी में अनुवादित किया गया। मुस्लिम क्षेत्रों के लिए एक नई मुद्रा स्थापित की गई जिस से सन् ६९२ में बीज़ान्टिन सल्तनत के राजा जस्टिनियन द्वितीय और उमय्यद ख़िलाफ़त के बीच 'सिबास्तोपोलिस का युद्ध' छिड़ गया जिसमें उमय्यादों की विजय हुई। उसने एक डाक सेवा का भी प्रबंध करवाया। इसके अलावा कृषि और व्यापार में बहुत से सुधार भी करवाए गए। उसनें अपनी सेनाओं से हिजाज़ और इराक़ पर उमय्यादों का क़ब्ज़ा पक्का करवया, लेकिन साथ-ही-साथ पश्चिम में उत्तर अफ़्रीका में बीज़ान्टिन साम्राज्य का नियंत्रण उखाड़कर अतलास पर्वतों तक अपना साम्राज्य बढ़वाया। हिजाज़ में क़ब्ज़ा करने पर मक्का में उसके हाथों में आ गया और उसने टूटे हुए काबा की मरम्मत करवाई। उस इमारत पर रेशम का ढेप चढ़वाने की रिवायत भी उसी ने शुरू करी। हिजाज़ में क़ब्ज़ा करने के लिए हज्जाज बिन युसुफ़ उसके बहुत काम आया था और अब्द अल-मलिक ने हज्जाज को इराक़ का राज्यपाल बनाकर भेजा। हज्जाज ने फ़ौरन वहाँ पर कूफ़ा और बसरा में तैनात अरब फ़ौजों में बग़ावत की भावना को कुचल दिया और पूर्व की ओर मध्य एशिया तक पहुँच गया। आगे चलकर इसी हज्जाज ने मुहम्मद बिन क़ासिम के नेतृत्व में मकरान तट के रास्ते से भारतीय उपमहाद्वीप पर धावा बोला और सिंध व पंजाब पर अरब क़ब्ज़ा कर के भारत में मुस्लिम राज की नीव डाली।
योगवासिष्ठ

परिचय

विद्वत्जनों का मत है कि सुख और दुख, जरा और मृत्यु, जीवन और जगत, जड़ और चेतन, लोक और परलोक, बंधन और मोक्ष, ब्रह्म और जीव, आत्मा और परमात्मा, आत्मज्ञान और अज्ञान, सत् और असत्, मन और इंद्रियाँ, धारणा और वासना आदि विषयों पर कदाचित् ही कोई ग्रंथ हो जिसमें ‘योगविशिष्ठ’ की अपेक्षा अधिक गंभीर चिंतन तथा सूक्ष्म विश्लेषण हुआ हो। मोक्ष प्राप्त करने का एक ही मार्ग है मोह का नाश। योगवासिष्ठ में जगत की असत्ता और परमात्मसत्ता का विभिन्न दृष्टान्तों के माध्यम से प्रतिपादन है। पुरुषार्थ एवं तत्त्व-ज्ञान के निरूपण के साथ-साथ इसमें शास्त्रोक्त सदाचार, त्याग-वैराग्ययुक्त सत्कर्म और आदर्श व्यवहार आदि पर भी सूक्ष्म विवेचन है।
योगविशिष्ठ  की श्लोक संख्या ३२ हजार है।
ओरख़ोन नदी

नाम का उच्चारण

'ओरख़ोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
कुइन उजा

कुइन उजा असम से संसद के निर्वाचित सदस्य हैं।
पाकिस्तान टेलिविज़न कॉरपोरेशन

पाकिस्तान टेलिविज़न कॉरपोरेशन (پاکستان ٹیلی وژن کارپوریشن‎) या पी॰टी॰वी॰ (پی ٹی وی‎) पाकिस्तान का सरकारी टेलिविज़न प्रसारक है। इसका सर्वप्रथम प्रसारण २६ नवम्बर १९६४ को लाहौर से किया गया था। सन् २००७ तक इसने छह चैनलों पर प्रसारण करना चालू कर दिया था।

इतिहास

सन् १९६१ में सय्यद वाजिद अली नाम के जाने-माने उद्योगपति ने जापान की निप्पोन ऍलॅक्ट्रिक कम्पनी (ऍन॰ई॰सी॰) के साथ एक समझौता किया जिसके तहत ऍन॰ई॰सी॰ की मदद से वे निजी क्षेत्र में एक पाकिस्तानी टेलिविज़न केंद्र स्थापित करने के लिए तैयार हो गए। उन्होंने उबैद-उर-रहमान नाम के प्रख्यात इंजिनीयर को इस केंद्र को चालू करने की ज़िम्मेदारी सौंपी। १९६२ में तजुरबे के लिए इस केंद्र से छोटे-मोटे प्रसारण किये गए। इन प्रसारणों से अयूब ख़ान की पाकिस्तानी सरकार का ध्यान इस तरफ़ गया और उन्होंने इस केंद्र को संचार मंत्रालय द्वारा नियंत्रित एक सरकारी प्रोजेक्ट में शामिल कर लिया। १९६३ में उबैद-उर-रहमान को फिर इस प्रोजेक्ट का नेतृत्व-भार दिया और ऍन॰ई॰सी॰ के साथ तालमेल जारी रखा। शुरू में यह प्रोजेक्ट लाहौर में रेडियो पाकिस्तान के दफ़्तर के पीछे के मैदान में खड़े एक तम्बू के अन्दर चलाया गया, लेकिन जल्द ही एक प्रसारण खम्बा और स्टूडियो की इमारत खड़ी की गई। २६ नवम्बर १९६४ को लाहौर केंद्र से प्रसारण सेवा शुरू हुई। दूसरा केंद्र १९६५ में ढाका में सक्रीय हुआ, जो अब बंगलादेश में है हालांकि तब पूर्वी पाकिस्तान में था। तीसरा केंद्र रावलपिंडी-इस्लामाबाद में १९६५ में ही शुरू हुआ और चौथा कराची में १९६६ में आरम्भ हुआ। १९७४ तक पेशावर और क्वेट्टा में भी केंद्र बन चुके थे।
शुरू में पाकिस्तान टेलिविज़न के सारे कार्यक्रम केवल काले-सफ़ेद (यानि ब्लैक एंड व्हाईट) माध्यम में थे लेकिन १९७६ में रंगीन प्रसारण आरम्भ हो गया। १९८७ में 'पाकिस्तान टेलिविज़न अकादेमी' शुरू की गई जिसमें इस माध्यम में काम करने ले इच्छुक लोगों को शिक्षा दी जाने लगी। इन सब चीज़ों के लिए पैसा सरकार और निजी क्षेत्र के व्यापारियों ने मिलकर लगाया। १९९१ में पी॰टी॰वी॰ ने उपग्रहीय प्रसारणों को ज़ोर-शोर से आरम्भ किया और १९९९ में डिजिटल टेलिविज़न प्रसारण शुरू किया।
१९७०, १९८० और १९९० के दशकों में पाकिस्तान टेलिविज़न के धारावाहिक नाटक भारतीय उपमहाद्वीप में सबसे अच्छे माने जाते थे। इनमें 'ख़ुदा की बस्ती', 'तीसरा किनारा', 'अनकही', 'तनहाईयाँ', 'आँगन टेढ़ा', 'फ़िफ़्टी-फ़िफ़्टी', 'स्टूडियो ढाई', 'स्टूडियो पौने-तीन', 'अँधेरा उजाला', 'सोना चांदी', 'उन्कल उर्फ़ी', 'वारिस', 'धूप किनारे', 'सुनहरे दिन' और 'चाँद गिरहन' जैसे ड्रामे बहुत प्रसिद्ध हुए और पाकिस्तान और उत्तर भारत दोनों में सराहे गए।
स्टार-डेल्टा परिवर्तन

स्टार-डेल्टा परिवर्तन (Y-Δ transform) एक गणितीय तकनीक है जो किसी विद्युत परिपथ के विश्लेषण को सरल बना देता है। इसे Y-delta, वाई-डेल्टा, डेल्टा-स्टार परिवर्तन, स्टार-मेश परिवर्तन, T-Π or T-पाई परिवर्तन आदि नामों से भी जाना जाता है। इसका यह नाम विद्युत परिपथ की आकृति के आधार पर पड़ा है जो कि रोमन अक्षर Y और ग्रीक अक्षरΔ जैसे दिखती हैं। यह परिपथ परिवर्तन सन् १८९९ में आर्थर एड्विन केनेडी ने प्रकाशित किया था।

आधारभूत Y-Δ परिवर्तन

वस्तुत: यह परिवर्तन तीन-सिरों वाले दो नेटवर्कों में तुल्यता स्थापित करता है। तुल्यता के लिये आवश्यक है कि दोनो ही नेटवर्कों में किन्ही दो सिरों के बीच तुल्य प्रतिबाधा (impedance) समान होनी चाहिये। कभी भी असमान न हो।

ग्राफ सिद्धान्त (Graph theory)

In graph theory, the Y-Δ transform means replacing a Y subgraph of a graph with the equivalent Δ subgraph. The transform preserves the number of edges in a graph, but not the number of vertices or the number of cycles. Two graphs are said to be Y-Δ equivalent if one can be obtained from the other by a series of Y-Δ transforms in either direction. For example, the Petersen graphs are a Y-Δ equivalence class.

उपयोग

स्टार-डेल्टा परिवर्तन का उपयोग नेटवर्कों को सरलीकृत करके उनका विश्लेषण करने में होता है। जिस प्रकार श्रेणीक्रम या समान्तर क्रम में जुड़े प्रतिरोधों (या कोई भी प्रतिबाधा) को एक अवयव से प्रतिस्थापित करके सरल कर लिया जाता है, उसी प्रकार अपेक्षाकृत अधिक जटिल नेटवर्कों में स्टार को डेल्टा में या डेल्टा को स्टार में बदल देने से सरल करने की सुविधा मिल जाती है। यह नीचे के उदाहरण से स्पष्ट हो जाएगा-
इसके उल्टा Δ-Y का उपयोग करते हुए, एक नया नोड जोडकर भी निम्नलिखित प्रकार से सरलीकरण कर सकते हैं-
यूबीएस

यूबीएस (पूरा नाम, UBS AG) विश्व की एक प्रमुख वितीय कम्पनी है जो भारत में "स्विस बैंक" के नाम से विख्यात है। इसका मुख्यालय स्विट्जरलैण्ड के जूरिक और बसेल में है। यह संसार की व्यक्तिगत सम्पदा के प्रबन्धन की सबसे बड़ी कम्पनी है। ऐसा विश्वास किया जाता है कि विश्व के बड़े-बड़े भ्रष्ट राजनेता और टैक्स-चोर इस बैंक में अपना धन जमा करते हैं। यूबीएस "यूनिअन बैंक ऑफ स्विट्जरलैण्ड" का संक्षिप्त रूप है जो कि इसकी पूर्व-संस्था का नाम है। सन् १९९८ में इसका विलय स्विस बैंक कारपोरेशन में हो जाने के बाद अब यह नाम सार्थक नहीं रहा।
लोहावट विधानसभा क्षेत्र (राजस्थान)

'लोहावट विधानसभा क्षेत्र राजस्थान का एक विधानसभा क्षेत्र है।
कार्नेलाइट

कार्नेलाइट मैग्नीशियम का एक अयस्क है।
तोबा ककड़

तोबा ककड़, तोबा काकड़ (توبہ کاکڑ) या तोबा ककड़ी (Toba Kakar) पाकिस्तान के पश्चिमी बलोचिस्तान प्रांत में स्थित सफ़ेद कोह पहाड़ों की एक दक्षिणी उपशाखा है। तोबा ककड़ की शुष्क पहाड़ियों से गुज़रने का सबसे प्रसिद्ध रास्ता बोलन दर्रा है जिसका भारतीय उपमहाद्वीप के इतिहास पर गहरा प्रभाव है क्योंकि बहुत सी जातियाँ और फ़ौजें इस से भारत और अफ़्ग़ानिस्तान व ईरान के बीच आई-गई हैं और यह हजारों सालों से लगातार एक व्यापार मार्ग बना रहा है। १९८० के दशक के बाद यह पर्वत ख़बरों में रहें हैं क्योंकि पहले इनमें पाकिस्तानी परमाणु विस्फोट परीक्षण स्थल होने की अफ़वाह थी और फिर बाद में यह शक़ हुआ की ओसामा बिन लादेन और उसके सहयोगी यहाँ छुपे हुए हैं। इस शृंखला को कभी-कभी बलोचिस्तान और अफ़्ग़ानिस्तान के बीच एक प्राकृतिक सीमा माना जाता है। चमन के शहर के बाद यह शृंखला दक्षिण-पश्चिम को मुड़ जाती है और उसके बाद इसे 'ख़्वाजा अमरान' के नाम से जाना जाता है।
नोंगपोह विधानसभा निर्वाचन क्षेत्र

नोंगपोह विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक मेरालबोर्न स्यिएम हैं।
डाइगोन

डाइगोन (Digon)रेखागणित में दो शीर्षों और दो भुजाओं / कोरों से बनी आकृति (बहुभुज ) को डाइगोन (Digon) कहते हैं। इसमें दोनों सरल रेखाएं या तो एक दूसरे को ढक लेंगी या फिर दोनों रेखाएं वक्र होंगी।

इयूक्लिडियन ज्यामिति में

दो समान सरल रेखाओं से बना बहुभुज ऐसा सम बहुभुज होगा जिसमें दोनों रेखाएं एक दोसरे को ढक लेंगी और दोनों कोण शून्य होंगे।

गोलीय ज्यामिति में

यदि किसी गोलीय तल पर गोले के व्यास के सिरों से होकर खींची जाने वाली आकृति डाइगोन (Digon) होगी। पृथ्वी की भूमध्य रेखा इसका उत्कृष्ट उदाहरण है।

इसे भी देखें

मोनोगन (Monogon)
वैशाख शुक्ल षष्ठी

वैशाख शुक्ल षष्ठी भारतीय पंचांग  के अनुसार द्वितीय माह की छठवी तिथि है, वर्षान्त में अभी ३२४ तिथियाँ अवशिष्ट हैं।
डीडीटी

डीडीटी (Dichloro-Diphenyl-Trichloroethane) पहला आधुनिक कीटनाशक था जो मलेरिया के विरूद्ध प्रयोग किया गया था, किंतु बाद में यानि 1950 के बाद इसे कृषि कीटनाशी रूप में प्रयोग करने लगे थे। ये एक प्रकार का क्रमिनाशक है जिसका प्रयोग खेतों में फसलो पर होता है इसके भारी प्रयोग से अनेक क्षेत्रों में मच्छर इसके प्रति प्रतिरोधी हो गए। इसका मुख्य उपयोग मच्छरों, खटमलों ,आदि को नियंत्रित करने में किया जाता है।
कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH₄) सबसे छोटे अणुसूत्र का हाइड्रोकार्बन है। ईथेन (C₂H₆), प्रोपेन (C₃H₈) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात्‌ इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबंध (=) है, ऐसीटिलीन में त्रिगुण बंध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त हा सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार डीडीटी को भी विभिन्न प्रयोगों में लिया जा सकता ह डीडीटी दुनिया का सब से खरतनाक किटनासक है 
इसका पूरा नाम-p,pडाईक्लोरो डाईफेनिल टाईक्लोरो ऐथेन हैं । यह कई बर्षो तक पकृति मे बना रहता है ।
पण्डुगति

महाभारत के पश्चात के नन्द वंश के राजा।
परखनली

परखनली प्रयोगशाला में तत्वों के मुख्यतः तरल अवस्था में परख ने हेतु उपयोग किया जाता है। यह सीसे अथवा साफ प्लास्टिक का बना होता है। इसके ऊपर का भाग खुला होता है और नीचे का भाग लैटिन लिपि के "U" आकार का होता है। इसे किसी भी प्रकार के तत्व के परीक्षण के लिए बनाया जाता है। चूँकि काँच अथवा साफ प्लास्टिक में अवलोकन करना सरल होता है और साथ ही कई प्रकार के अम्ल का प्रभाव भी नहीं पड़ता है।

उपयोग

इसका उपयोग मुख्यतः रसायन विज्ञान में तत्वों और रासायनिक अभिक्रिया का अवलोकन हेतु किया जाता है। इसके अलावा इसका उपयोग कई प्रकार के जाँच में भी किया जाता है। जैसे किसी के रक्त की जाँच आदि। वैज्ञानिक इसका उपयोग अपने अनुसंधान, प्रयोग एवं मापन के कार्य हेतु करते हैं। इसमें दिये चिन्ह के द्वारा कितना तरल पदार्थ डाला गया है, उसका पता चल जाता है।

निर्माण

परखनली भौतिकी और रसायन दोनों में ही उपयोग किया जाता है। काँच का सीधा आकार होने पर उसे गर्म करने पर उसमें दरार पड़ कर वह टूट जाता है। इस कारण इसके तल को कटोरे के समान बनाया जाता है। जिससे यह गर्म होने पर न टूट सके। इसके अलावा इसके ऊपर में एक गोल छल्ला होता है। जिससे हम उसे एक अन्य उपकरण के माध्यम से पकड़ कर उसे एक स्थान से दूसरे स्थान पर ले जा सकते हैं। इससे गर्म करने में भी आसानी होती है। इसके कारण कोई भी रासायनिक अभिक्रिया के दौरान हमारे हाथ इससे सुरक्षित दूरी पर होते हैं।

सावधानी

प्रयोगशाला में इसके उपयोग हेतु कुछ सावधानी रखनी पड़ती है। जैसे इसे पकड़ते समय निश्चित दूरी से ही इसे पकड़ना चाहिए। इसे पकड़ने के उपकरण को अच्छी तरह कस कर ही इसे उठाना चाहिए। इसके उपयोग से पूर्व इसे अच्छी तरह से धो कर उसे एक और तरल पदार्थ जो आप उसमें मिला कर प्रयोग करना चाहते हैं, उसे मिलाकर एक बार धो लेना चाहिए। ताकि प्रयोग में कोई और तत्व द्वारा प्रभाव न पड़े। कार्य पूर्ण हो जाने के बाद उसे धो कर अपनी जगह पर रख देना चाहिए।
कमल बसु

कमल बसु (१९१९ – २१ जनवरी २०१३) भारतीय राजनेता थे। वो कलकत्ता में १९८५ और १९९० में मेयर बने।

पूर्व जीवन और शिक्षा

उनका जन्म बंगाल के एक अग्रणी परिवार में हुआ। उन्होंने अर्थशास्त्र में स्कॉटिश चर्च कॉलेज से पढ़ाई की। उन्होंने कलकत्ता विश्वविद्यालय से राजनीति विज्ञान में स्नातकोत्तर की शिक्षा पूर्ण की।

राजनीतिक और सामाजिक जीवन

उन्होंने छोटी आयु में ही भारतीय कम्युनिस्ट पार्टी की सदस्यता प्राप्त की और पश्चिम बंगाल के दक्षिण २४ परगना जिला के डायमंड हार्बर से लोकसभा सांसद बने। १९६४ में, जब भाकपा टुकड़ों में बंट गई तब वो भारतीय कम्युनिस्ट पार्टी (मार्क्सवादी) (माकपा) से जुड़े। वो माकपा से कई दशकों तक जुड़े रहे।

बाद का जीवन

वो १९८५ में कलकत्ता से मेयर रहे। वो खेल और स्टेडियम समाज के संस्थापक सचिव के रूप में युवा भारती क्रीडांगन की स्थापना में सक्रिय भागीदार रहे।

निधन

उनका २१ जनवरी २०१३ निजी नर्सिंग घर में निधन हो गया।
पैरापोक्सवाइरस

पैरापोक्सवाइरस एक विषाणु है।